PATVIRTINTA

PGC prie KAM direktoriaus

2014 m. vasario 25 d.

įsakymu Nr. V-5

**FOTO NUOTRAUKŲ KONKURSO „NATO UŽRAŠAS GYVAI“ NUOSTATAI**

**I. BENDROSIOS NUOSTATOS**

1. Foto nuotraukų konkurso (toliau – Konkursas) nuostatai apibrėžia reikalavimus Konkursui teikiamoms nuotraukoms, nustato Konkurso organizavimo tvarką, Konkurso vertinimo komisijos sudarymo principus, funkcijas ir darbo organizavimą, nugalėtojų paskelbimo ir apdovanojimo tvarką.

2. Konkursą organizuoja Pilietinės gynybos centras prie Krašto apsaugos ministerijos (toliau – PGC prie KAM) kartu su Lietuvos Respublikos Krašto apsaugos ir Užsienio reikalų ministerijomis.

3. Konkurso tikslas:

3.1. Skatinti Lietuvos mokinius išradingai paminėti Lietuvos 10 metų sukaktį tapus Šiaurės Atlanto sutarties organizacijos (NATO) nare;

3.2. Skatinti vaikų kūrybinį aktyvumą bei meninę saviraišką;

3.3. Išrinkti gražiausią ir originaliausią nuotrauką pagal tris mokinių amžiaus grupes, kuriose būtų pateiktas NATO užrašas, sukurtas iš žmonių.

**II. KONKURSO SĄLYGOS**

4. Nuotraukas, skirtas konkursui priima PGC prie KAM vyriausiasis specialistas srž. Nerijus Vitas (Vilnius, tel. (8 5) 210 3831, el. paštas: [pgc@kam.lt](mailto:pgc@kam.lt) ) iki skelbime nurodyto nustatyto termino dienos (imtinai). Nuotraukos, kurios pasieks organizatorius po nustatyto nuotraukų teikimo termino, negalės dalyvauti konkurse.

5. Nuotraukas konkursui gali teikti 1-12 klasių mokiniai.

6. Dalyvių skaičius ir apimtis neribojama (užrašas gali būti sudarytas tiek klasės, tiek mokyklos mastu).

7. Pateikiant nuotraukas konkursui nurodomi šie duomenys: mokyklos pavadinimas, klasė, iniciatoriaus vardas, pavardė, kontaktiniai numeriai. Komisija turi teisę prašyti pateikti kitą informaciją susijusią su konkursu.

8. Konkursui pateikiamos tik skaitmeninės nuotraukų rinkmenos. Nuotraukos turi būti JPEG formato, suspaudimas – 8, raiška – ne mažesnė kaip 72 dpi, o didžiausias jų matmuo (didžioji kraštinė) – ne mažesnis kaip 3000 pikselių.

9. Konkurso nugalėtojus apdovanoja konkurso organizatoriai.

10. Konkurso terminas kovo 24 d. – balandžio 4d.

11. Sąlygos skelbiamos interneto svetainėje [www.kam.lt](http://www.kam.lt).

**III. PIEŠINIŲ VERTINIMO TVARKA IR KRITERIJAI**

12. Konkursui pateiktas nuotraukas atrenka ir vertina Konkurso vertinimo komisija (toliau – Komisija), kurią sudaro KAM, PGC prie KAM, URM deleguoti atstovai. Atsiųsti darbai tampa organizatorių nuosavybe.

13. Komisija sudaroma iš penkių narių.

14. Komisijos sudėtį įsakymu tvirtina PGC prie KAM direktorė.

15. Komisijai vadovauja pirmininkas. Komisijos posėdžiai yra teisėti, jeigu juose dalyvauja ne mažiau kaip 2/3 Komisijos narių. Komisijos nariai gali pateikti vertinimą el. paštu. Sprendimai priimami posėdyje dalyvaujančių Komisijos narių paprasta balsų dauguma.

16. Komisijos posėdžiai yra uždari.

17. Atsiųsti darbai suskirstomi pagal amžiaus grupes: 1-4 klasė, 5-8 klasė, 9-12 klasė ir išrenkama po vieną laimėtoją kiekvienoje grupėje.

18. Trys papildomi skatinamieji apdovanojimai.

19. Konkursui pateiktos nuotraukos atrenkamos vadovaujantis šiais kriterijais:

19.1. Kompozicijos originalumas;

19.2. Tautinių ir tarptautinių elementų derinimas;

19.3. Išradingumas;

19.4. Konkurso temos ir nuostatų laikymasis;

19.3. Nenaudojamos nuotraukų redagavimo programos.

**IV. APDOVANOJIMO TVARKA IR SĄLYGOS**

20. Prizus steigėjai Krašto apsaugos ministerija, Užsienio reikalų ministerija ir Pilietinės gynybos centras prie KAM.

21. Konkurso nugalėtojai bus apdovanojami specialiais prizais šventinio renginio metu.

22. Konkurso laimėtojai skelbiami [www.kam.lt](http://www.kam.lt) interneto puslapyje.

\_\_\_\_\_\_\_\_\_\_\_\_\_\_\_\_\_\_